Ανθρώπινο ζώο

Ο *άνθρωπος* στο ιδίωμα των *αντισπισιστών*, οι οποίοι θέλουν να πουν ότι όλοι είμαστε ζώα, δεν υπάρχει ουσιώδης διαφορά ανάμεσα στους ανθρώπους και στα λοιπά ζώα, και για αυτό βάζουμε το ανθρώπινο στοιχείο απλώς ως έναν επιθετικό προσδιορισμό που διευκρινίζει το κοινό ουσιαστικό. Αντιστοίχως, το *ζώο* σε αυτό το ιδίωμα λέγεται *μη ανθρώπινο ζώο*.

ΠΑΡΑΔΕΙΓΜΑ

Το βράδυ της 13/7, βρεθήκαμε σε βίγκαν φαγάδικο στην οδό Θεμιστοκλέους. Φτάνοντας εκεί, αντικρίσαμε ένα θλιβερό θιάσο, απολιτίκ και φιλελέδων, με μαύρα μπλουζάκια Anonymous for the Voiceless. Αρχικά έπεσε στην αντίληψή μας ότι ένας από αυτούς κοιτούσε ειρωνικά και γελούσε για κάποια από εμάς που η εμφάνιση τους δεν ανταποκρινόταν στην cis κανονικότητα. Ο ομοφοβικός σιχαμένος ελληνάρας, ενοχλήθηκε απο την παρουσία μας και νόμιζε οτι μπορεί να κάνει επίδειξη της ματσίλας του χωρίς συνέπειες. Στην συνέχεια όμως έγινε και καλύτερο. Παρατηρήσαμε ότι βρισκόταν στο χώρο ο μπάτσος που δραστηριοποιείται στην ομάδα τους και αποφασίσαμε ότι πρέπει να εκδιωχθεί άμεσα. Μετά από ολιγόλεπτη συνεννόηση μεταξύ μας, κινηθήκαμε εναντίον αυτού και αφού παραδέχτηκε ότι είναι μπάτσος, αρχικά απαιτήσαμε να αποχωρήσει από την περιοχή των Εξαρχείων και αφού δεν το έκανε μόνος του, τον αναγκάσαμε να τραπεί σε φυγή. Η όλη στάση την ομάδας του, κατά την διάρκεια της αντιπαράθεσης, ήταν προστατευτική, τόσο στον μπάτσο, όσο και στο άλλο σκουπίδι. Μάλιστα για να τον υπερασπιστούν λέγανε πως είναι μπάτσος γραφείου και “δεν είναι σαν τους άλλους”. Όμως παρά την αριθμητική τους υπεροχή, δεν κατάφεραν να αποτρέψουν τίποτα. Μπάτσος και σκουπίδι έγιναν καπνός. Για έμας είναι ξεκάθαρο ότι οι μπάτσοι είναι απέναντι μας. Δεν μας απασχολεί ούτε αν είναι βίγκαν, ούτε αν δηλώνουν ακτιβιστές. Όσοι/ες ξεπλένουν τους μπάτσους με οποιαδήποτε αφορμή, είναι επίσης απέναντί μας και έτσι θα αντιμετωπίζονται.

Οι μπάτσοι είναι οι πρώτοι που προστατεύουν φασίστες, χασάπηδες, κάνουν τα στραβά μάτια σε κυνομαχίες και εμπόριο ανθρώπινων και μη ζώων και είναι η πρώτη γραμμή προστασίας της νομιμότητας, στα πλαίσια της οποίας, δολοφονούνται καθημερινά **ανθρώπινα ζώα** με πρόσφατα παραδείγματα, τις δολοφονίες μεταναστών στο Αιγαίο, στις φυλακές ή του Ζακ και του Ebuka στην Ομόνοια. Παράλληλα δολοφονούνται και εκατομμύρια μη **ανθρώπινα ζώα** σε σφαγεία, εργαστήρια πειραμάτων, αλλά και μεμονομένα ζώα που δεν “συμμορφώνονται’’. Η γνώμη των μπάτσων για τα μη **ανθρώπινα ζώα**, φαίνεται και από την αντίληψη που έχουν για τα αστυνομικά σκυλία, που τα θεωρούν κτήμα τους και τα υποβάλλουν σε διάφορα βασανιστήρια καθώς και σε σκληρή και βίαιη εκπαίδευση. Δεν μας απασχολεί αν ένας μπάτσος είναι στην πρώτη γραμμή στον δρόμο ή αν είναι στο γραφείο του, ούτε αν παριστάνει τον διαφωνούντα με τα παραπάνω σαν μεμονωμένο πρόσωπο. Σε κάθε περίπτωση επιτελεί τον έναν και ξεκάθαρο ρόλο του που είναι να προστατεύει και να υπηρετεί την κρατική μηχανή ως εντολοδόχος των εξουσιαστών. Αυτό επιτάσσει και ο όρκος του, τυφλή πίστη στους ανωτέρους του, οπότε η θέση που έχει επιλέξει για εμάς είναι ξεκάθαρη και εχθρική. Πέρα από το παραπάνω περιστατικό και την συμμετοχή μπάτσων, σεξιστών, ομοφοβικών, κουιρφοβικών και λοιπών δίποδων σκουπιδών στην ομάδα τους υπάρχουν πολλοί επιπλέον λόγοι για τους οποίους στεκόμαστε απέναντί τους. Η εταιρία Anonymous for the Voiceless με το προσωπείο των βίγκαν ειρηνιστών, πουλάνε ακτιβισμό, μπλουζάκια και βραχιολάκια. Η τοπική ομάδα AV είναι οργανωμένη ιεραρχικά, δεν έχει γνώση και λόγο το κάθε μέλος για τα οικονομικά της ομάδας, παίρνει εντολές άνωθεν (από τα αφεντικά της στην Αυστραλία), ακολουθεί μιλιταριστικά πρότυπα (συγκεκριμένη ενδυμασία, στήσιμο, τρόπο προσέγγισης και επικοινωνίας μέσω διαδικασίας εκπαίδευσης των μελών της), φιμώνει και αποκλείει άτομα που εκφράζουν διαφορετική άποψη. Τέλος, η αποπολιτικοποίηση του ζητήματος της εκμετάλλευσης των μη ανθρώπινων ζώων και η αποσύνδεσή του από το ευρύτερο εκμεταλλευτικό σύστημα ανοίγει το δρόμο για την ενσωμάτωση του vegan κινήματος στο καπιταλιστικό σύστημα το οποίο και δεν αμφισβητεί. Ο καπιταλισμός που είναι από τη φύση του αιμοδιψής και εκμεταλλεύεται μη ανθρώπινα και **ανθρώπινα ζώα**, δεν αναιρείται από τον “πράσινο” καπιταλισμό με τον οποίο λειτουργεί η συγκεκριμένη εταιρία και συμβάλλει στη διαιώνιση της υπάρχουσας κανιβαλιστικής κατάστασης.

Για τους παραπάνω λόγους και για άλλους τόσους οι AV είναι εχθροί μας. Στεκόμαστε απέναντι σε κάθε εξουσία μαχόμενα για την ολική απελευθέρωση ως την καταστροφή του ανθρωποκεντρικού πολιτισμού. (Indymedia).